**Rámcová dohoda č. „návrh“**

**na zabezpečenie traťovej údržby letúnov Fokker F28 Mark 0100**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov

a podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“) (ďalej len „Dohoda“)

Zmluvné strany

**Objednávateľ:**

Názov:

**Slovenská republika**

**v zastúpení Ministerstva vnútra Slovenskej republiky**

Pribinova 2

812 72 Bratislava

V zastúpení: ............

IČO: 00 151 866

Bankové spojenie: Štátna pokladnica, Radlinského 32, 810 05 Bratislava, SR

Číslo účtu: SK78 8180 0000 0070 0018 0023

BIC/SWIFT kód: SPSRSKBA

(ďalej len „Objednávateľ“)

**a**

**Poskytovateľ:**

Názov:

Sídlo:

Štatutárny zástupca:

Splnomocnený k podpisu:

IČO:

DIČ:

IČ DPH:

Bankové spojenie:

Číslo účtu:

Tel:

Fax:

e-mail:

registrácia:

(ďalej len „Poskytovateľ“)

(Objednávateľ a Poskytovateľ ďalej spolu len „Zmluvné strany“ alebo každý samostatne aj ako „Zmluvná strana“)

**Úvodné ustanovenia**

1. Ministerstvo vnútra Slovenskej republiky ako verejný obstarávateľ podľa § 7 ods. 1 písm. a) zákona č. 343/2015 Z. z. vyhlásilo oznámením uverejnenom v Úradnom vestníku EÚ 2025/S xxx-xxxxxx zo dňa xx.xx.2025 a vo Vestníku verejného obstarávania č. xxx/2025 p. č. xxxxx – MSS zo dňa xx.xx.2025 verejnú súťaž na predmet zákazky „Traťová údržba letúnov Fokker F28 Mark 0100“ (ďalej len **„verejné obstarávanie“**).
2. Na základe vyhodnotenia ponúk bola ponuka Poskytovateľa vybraná ako ponuka úspešného uchádzača v súlade s podmienkami uvedenými v súťažných podkladoch verejného obstarávania. Na základe tejto skutočnosti a predloženej ponuky poskytovateľa sa zmluvné strany v slobodnej vôli a v súlade so všeobecne záväznými právnymi predpismi platnými na území Slovenskej republiky rozhodli uzatvoriť túto Dohodu.
3. Objednávateľ týmto vyhlasuje, že je spôsobilý túto Dohodu uzatvoriť a plniť záväzky v nej obsiahnuté.
4. Poskytovateľ týmto vyhlasuje, že je spôsobilý túto Dohodu uzatvoriť a plniť záväzky v nej obsiahnuté.
5. Poskytovateľ týmto vyhlasuje, že je schválenou organizáciou na údržbu letúnov typu Fokker F28 Mark 0100 s motormi Rolls-Royce TAY 650-15 podľa NARIADENIA KOMISIE (EÚ) č. 1321/2014 z 26. novembra 2014 o zachovaní letovej spôsobilosti lietadiel a výrobkov, súčastí a zariadení leteckej techniky a o schvaľovaní organizácií a personálu zapojených do týchto činností (Nariadenie EK), Príloha I, Časť M, podčasť F, alebo Prílohy II, Časť 145 (ďalej len „Nariadenie Komisie (EÚ) č. 1321/2014“).
6. Základným účelom tejto Dohody je v súlade s výsledkom verejného obstarávania zabezpečenie služieb, tak ako sú zadefinované v bode 1.1. Dohody a v Prílohe č. 1 tejto Dohody.

**Článok 1**

**Predmet Dohody**

* 1. Predmetom tejto Dohody je záväzok Poskytovateľa zabezpečiť pre Objednávateľa údržbu (traťovú údržbu) letúnov typu Fokker F28 Mark 0100 s motormi Rolls-Royce TAY 650-15 registračných značiek OM-BYB,

OM-BYC a výrobných čísel 11403, 11368 podľa schváleného programu údržby Leteckého útvaru Ministerstva vnútra Slovenskej republiky (ďalej len „služby“), a to v súlade s Opisom predmetu zákazky, ktorý tvorí  prílohu

č. 1 tejto Dohody a za podmienok stanovených touto Dohodou v mieste plnenia a záväzok Objednávateľa zaplatiť Poskytovateľovi za riadne a včas poskytnutú službu dohodnutú cenu podľa čl. 2 tejto Dohody a v súlade s podmienkami tejto Dohody.

* 1. Poskytovanie služieb sa skladá z
     1. Poskytovania plánovanej údržby zahrnutej v cene mesačného paušálu (fixná suma) v zmysle opisu predmetu zákazky (Prílohy č. 1) tejto Dohody (ďalej ako „Paušálne služby“),
     2. Poskytovania plánovanej údržby, ktorá nie je zahrnutá v cene mesačného paušálu (fixná suma) – v zmysle opisu predmetu zákazky (Prílohy č. 1) tejto Dohody (ďalej ako „Nepaušálne služby“),
        1. technické sprievody nad rámec mesačného paušálu tak, ako sú definované v opise predmetu zákazky (Prílohe č. 1) a spoplatnené v súlade s cenníkom poskytovaných služieb (Príloha č. 2),
     3. Poskytovania neplánovanej údržby, ktorá nie je zahrnutá v cene mesačného paušálu (mimo fixnej sumy) – v zmysle opisu predmetu zákazky (Prílohy č. 1) tejto Dohody (ďalej ako „Neplánovaná údržba“),
     4. Dodania materiálov, komponentov a vybavenia potrebného pre údržbu a s tým spojené služby vrátane technickej dokumentácie, ak je táto požadovaná Objednávateľom v zmysle opisu predmetu zákazky (Prílohy č. 1) tejto Dohody (napr. zabezpečenie servisných bulletinov a modifikácií), (ďalej ako „dodanie materiálu“).
  2. Zmluvné strany sa dohodli, že objednávanie nepaušálnych služieb a materiálu podľa bodu 1.2.2, 1.2.3 a 1.2.4 tejto Dohody budú realizované na základe objednávky (za objednávku sa považuje aj zápis v technickom denníku lietadla, príkaz na vykonanie práce (WORK ORDER alebo aj W/O) a/alebo balík prác (WORK PACK) generovaný EDP systémom (elektronický systém spracovania údajov pre podporu riadenia zachovania letovej spôsobilosti) objednávateľa prípadne e-mailová alebo telefonická objednávka, v ktorej budú špecifikované všetky detaily požadovanej služby (ďalej len „Objednávka“).;
  3. Nepaušálne služby a dodávka materiálu podľa bodu 1.2.2, 1.2.3 a 1.2.4 tejto Dohody sa poskytujú nasledovným spôsobom:
     1. Pred vykonaním údržby, opravy, modifikácie a/alebo dodaním materiálov (tak ako je špecifikované v Prílohe č. 1 tejto Dohody) zašle Objednávateľ v elektronickej podobe poskytovateľovi Objednávku, na základe ktorej Poskytovateľ vypracuje návrh riešenia objednávky spĺňajúcu kritéria Nariadenia Komisie (EÚ) č. 1321/2014 obsahujúci cenovú a časovú kalkuláciu (ďalej ako „Návrh riešenia objednávky“) v lehote do 72 hodín odo dňa doručenia objednávky Objednávateľa. Poskytovateľ v najkratšom možnom čase potvrdí prijatie objednávky elektronickou formou (spravidla e-mailom). V odôvodnených prípadoch môže Poskytovateľ požiadať o predĺženie termínu zaslaním žiadosti o predĺženie Objednávateľovi, a to aj opakovane so súhlasom Objednávateľa, maximálne však celkovo o 1 mesiac. Predĺženie termínu platí po schválení Objednávateľom.
        1. Finálna cenová a časová kalkulácia pozostáva zo sumy pre konkrétnu revíziu (formu prehliadky v súlade so štruktúrovaným rozpočtom ceny) vykonávanú v danom termíne, objemu zadefinovaných prác oddelením riadenia zachovania letovej spôsobilosti Objednávateľa a materiál (komponenty, vybavenie) potrebný pre výkon údržby, ak sú tieto informácie známe v čase vypracovania cenovej a časovej kalkulácie.
     2. S Návrhom riešenia objednávky (odhadovaná dĺžka údržby, opravy, modifikácie) bude Poskytovateľ povinný predložiť cenu materiálu potvrdenú výrobcom materiálu (OEM) alebo minimálne tri cenové ponuky na predmetný materiál, nie staršie ako 3 mesiace. V prípade ak nie je možné predložiť 3 cenové ponuky z dôvodu nedostatku na trhu alebo iného relevantného dôvodu, Objednávateľ preverí opodstatnenosť nepredloženia troch ponúk, ak si to charakter objednávky vyžaduje (napr. neprimerane vysoká cena a pod.).
     3. V Návrhu riešenia objednávky Poskytovateľ uvedie nasledujúce údaje:
        1. základné informácie o lietadle, na ktorom bude prebiehať údržba (reg. značka, model, výrobné číslo),
        2. termín vykonania údržby/opravy/modifikácie/dodávky a predpokladané trvanie prác,
        3. cenu za objednané práce v súlade s Prílohou č. 2 tejto Dohody (rozsah v súlade s bodom **3** Prílohy č. 1 Dohody),
        4. zoznam plánovaných prác vyplývajúci z objednávky,
        5. identifikáciu materiálov s uvedením ceny podľa ceny potvrdenej výrobcom (OEM) alebo cien z minimálne troch cenových ponúk podľa bodu 1.4.2 tejto Dohody,
        6. v prípade opravy (vopred definovanej v objednávke) jej identifikáciu, počet osobohodín, predpokladaný spôsob vykonania prác a materiál potrebný pre vykonanie údržby, ak sú takéto informácie pre Poskytovateľa známe v čase vypracovania Návrhu riešenia objednávky.
     4. Objednávateľ posúdi Návrh riešenia objednávky a následne ho písomne elektronicky Poskytovateľovi potvrdí alebo navrhne upraviť Návrh riešenia objednávky.
     5. Po vzájomnom odsúhlasení Návrhu riešenia objednávky oboma zmluvnými stranami zašle Poskytovateľ v elektronickej podobe vypracovanú cenovú kalkuláciu Objednávky, v ktorej uvedie identifikáciu materiálov a komponentov s uvedením ceny v štruktúre:
        1. Jednotková cena z Návrhu riešenia objednávky, ktorú potvrdil Objednávateľ,
        2. Výška príplatku v percentách podľa cenovej hladiny 1 až 4 uvedenej v bode 2.3 tejto Dohody,
        3. cena v EURO bez DPH s uplatnením percentuálneho Príplatku,
        4. sadzba DPH v %,
        5. výška DPH v EUR,
        6. celková cena v EUR vrátane DPH s uplatnením percentuálneho Príplatku,
     6. K začatiu realizácie Objednávky dôjde po zaslaní písomného schválenia cenovej kalkulácie objednávky zo strany objednávateľa určenými oprávnenými osobami Objednávateľa.
     7. K začatiu realizácie je rovnako možné pristúpiť po zaslaní objednávky a to aj v elektronickej forme (emailom) Poskytovateľovi
     8. Riadne poskytnutie služieb na objednávku Objednávateľ potvrdí podpisom Preberacieho protokolu alebo dodacieho listu v zmysle bodu 7.1 tejto Dohody, ktorý je podkladom pre fakturáciu. Za preberací protokol sa považuje aj vydané Osvedčenie o uvoľnení lietadla do prevádzky a/alebo Osvedčenie o uvoľnení komponentu do prevádzky (v súlade s M.A.612 a M.A.613) údržbovou organizáciou a podpísané oprávnenými osobami Objednávateľa.

**Článok 2**

**Cena**

* 1. Maximálny finančný limit tejto Dohody je určený vo výške 5 400 000,- EUR bez DPH.
  2. Objednávateľ je povinný uhrádzať Poskytovateľovi cenu za poskytnuté Paušálne služby podľa bodu 1.2.1 tejto Dohody pravidelne mesačne vo forme mesačnej paušálnej platby, a to vo výške uvedenej v Prílohe č. 2 Dohody. Objednávateľ je povinný uhrádzať Poskytovateľovi cenu za poskytnuté Nepaušálne služby podľa bodu 1.2.2, 1.2.3 a 1.2.4 tejto Dohody poskytnuté na základe Objednávky vo výške určenej podľa Prílohy č. 2 tejto Zmluvy a príslušnú DPH podľa všeobecne záväzných právnych predpisov platných na území Slovenskej republiky (ďalej len „Cena“).
     1. Pravidelná mesačná platba bude tvoriť kumulatívnu sumu za Paušálne a Nepaušálne služby vrátane dodávky materiálu, komponentov, vybavenia a zariadení.
  3. Na stanovenie jednotkovej ceny materiálov sa použije cena potvrdená výrobcom (OEM) alebo cena z cenovej ponuky, ktorú potvrdil Objednávateľ,  s uplatnením percentuálneho Príplatku, ktorý zahŕňa všetky súvisiace náklady ako prepravné náklady, colné náklady, dovozné príplatky, náklady na obsluhu, poistenie a podobne. Výška Príplatku (vyjadrenom v percentách) materiálu je uvedená podľa cenovej hladiny nasledovne:

|  |  |  |
| --- | --- | --- |
| **Cenová hladina** | **Rozsah** | **Výška príplatku** |
| 1 | Príplatok ceny materiálov a komponentov v hodnote do 1 000 EUR bez DPH | % |
| 2 | Príplatok ceny materiálov a komponentov v hodnote od 1 000 do 10 000 EUR bez DPH | % |
| 3 | Príplatok ceny materiálov a komponentov v hodnote od 10 000 do 100 000 EUR bez DPH | % |
| 4 | Príplatok ceny materiálov a komponentov v hodnote nad 100 000 EUR bez DPH  **(Suma príplatku môže byť maximálne 10 000 EUR bez DPH/ks z ceny komponentov, materiálu, vybavenia a zariadení. Ak sa jedná o zostavu za „ks“ sa považuje celá zostava.)** | % |

* 1. Cena za vykonanie služby musí byť stanovená v mene EURO. K fakturovanej cene bude pripočítaná DPH stanovená v súlade so všeobecne záväznými právnymi predpismi platnými na území Slovenskej republiky. V prípade ak Poskytovateľ nie je platcom DPH a počas trvania Dohody sa v zmysle zákona č. 222/2004 Z. z. o dani z pridanej hodnoty v znení neskorších predpisov stane platcom DPH, Cena sa bude považovať vrátane DPH. Pre vylúčenie pochybností, zmena Ceny z tohto dôvodu nie je možná.
  2. Poskytovateľ vyhlasuje, že služby alebo ich časť poskytuje Objednávateľovi za najlepších/najvýhodnejších podmienok, aké poskytuje na relevantnom trhu.
  3. Cena za poskytnuté služby je stanovená v zmysle zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
  4. Zmluvné strany sa dohodli, že ak dôjde k uplatnenie Článku **3 Poskytovanie služieb údržby**, Bodu III. **Plánovaná údržba (fixná časť) - Nepaušálne služby**, N. opisu predmetu zákazky v rozsahu dlhodobého parkovanie jedného z letúnov na dobu 30 a viac dní Objednávateľ, oznámi Dodávateľovi, že požaduje znížiť plnenie vzhľadom k tejto skutočnosti o 50% z fixného (paušálneho) mesačného poplatku. Doba počas ktorej dochádza k zníženému paušálnemu planeniu začína plynúť od prvého dňa v mesiaci nasledujúcom po mesiaci, v ktorom došlo k zaparkovanie letúna a končí sa dňom opätovného zavedenia do prevádzky. Suma paušálu v mesiaci, kedy bude letún opätovne vrátený do prevádzky, bude matematicky vyjadrená vo výške alikvotnej hodnoty mesačného paušálu.

**Článok 3**

**Doba trvania Dohody**

Táto Dohoda sa uzatvára na obdobie štyridsaťosem (48) mesiacov odo dňa nadobudnutia účinnosti tejto Dohody alebo do vyčerpania finančného limitu uvedeného v bode 2.1. tejto Dohody, podľa toho, ktorá skutočnosť nastane skôr.

**Článok 4**

**Rozsah a Miesto plnenia**

* 1. Poskytovateľ zabezpečí poskytnutie služby v rozsahu stanovenom podľa opisu predmetu zákazky (Prílohy č. 1) tejto Dohody a v mieste: Letecký útvar MV SR, Letisko M.R. Štefánika, 812 72 Bratislava, Slovenská republika.
  2. Pri technických sprievodoch bude miesto plnenia letisko alebo miesto technického sprievodu.
  3. Technici údržby Poskytovateľa poskytujúci služby vyplývajúce z tejto Dohody na traťovej stanici BTS musia spĺňať požiadavky pre pohyb vo vyhradenom bezpečnostnom priestore (SRA) letiska BTS, a teda stať sa držiteľom letiskového identifikačného preukazu (LIP) alebo inak vhodne splniť požiadavky tohto článku.
  4. Zriadenie údržbovej stanice (ak búde táto požadovaná po ďalšej dohode s Objednávateľom).
     1. Pre stanicu údržby budú dodržané minimálne požadované vybavenie a podmienky, ktoré majú byť poskytnuté Poskytovateľovi na vykonávanie traťovej údržby v zariadení Objednávateľa.
     2. Zariadenie a prístup

Zariadenie Objednávateľa je v jeho vlastníctve alebo pod jeho právnou kontrolou a je vhodným zariadením na zriadenie stanice údržby zo strany Poskytovateľa.

Zariadenie na údržbu sa nachádza na adrese:

|  |  |
| --- | --- |
| Názov zariadenia: | Hangár A, Letecký útvar Ministerstva vnútra Slovenskej republiky |
| Adresa: | Letisko M.R. Štefánika, 823 03 Bratislava |

Objednávateľ poskytne Poskytovateľovi vyhradený priestor pre jeho vlastné údržbárske činnosti, ako aj priestor na bezpečné uskladnenie dielov, ktoré Poskytovateľ demontuje.

* + 1. Priestor musí byť k dispozícii Poskytovateľovi pred začatím poskytovania Služieb, a to minimálne počas dvadsiatich (20) pracovných dní v roku.
    2. Poskytovateľ súhlasí s tým, že vyhradený priestor sa bude používať výlučne na poskytovanie Služieb podľa tejto Dohody.
    3. Objednávateľ poskytne Poskytovateľovi neobmedzený prístup do Zariadenia počas trvania Dohody. Objednávateľ je zodpovedný za to, aby Poskytovateľovi poskytol pokyny týkajúce sa prístupu k Zariadeniu a aby Poskytovateľa bez zbytočného odkladu informoval o akýchkoľvek zmenách v prístupe k Zariadeniu.
    4. Zamestnanci Poskytovateľa musia počas poskytovania Služieb dodržiavať všetky bezpečnostné a prístupové požiadavky podľa pokynov Objednávateľa.
    5. Vybavenie zariadenia
       1. Objednávateľ zabezpečí stlačený plyn a elektrickú energiu (230 V/50 Hz) počas celého trvania Dohody, pokiaľ nebude dohodnuté inak.
       2. Objednávateľ poskytne v Zariadení primeraný priestor pre pracovníkov Poskytovateľa, aby mohli vybavovať dokumenty a záznamy týkajúce sa údržby, vrátane stola a stoličky umiestnených v priestore, ktorý je dobre chránený pred poveternostnými vplyvmi a inými nebezpečnými faktormi prostredia.
    6. Bezpečnosť pri práci
       1. Objednávateľ bude informovať Poskytovateľa a ten bude dodržiavať interné pravidlá bezpečnosti pri práci a pri vykonávaní Služieb používať aspoň minimálne požadované osobné ochranné pracovné prostriedky.
       2. Objednávateľ vopred informuje Poskytovateľa o všetkých osobitných požiadavkách týkajúcich sa bezpečnosti pri práci. Ak sa pred začatím poskytovania Služieb vyžaduje bezpečnostné školenie, Objednávateľ o tom bude Poskytovateľa informovať bez zbytočného odkladu.

**Článok 5**

**Práva a povinnosti Zmluvných strán**

5.1. Všetky dokumenty súvisiace s touto Dohodou a to najmä písomné objednávky, faktúry, výkazy, výdajky, dodatky a pod. Zmluvné strany vypracovávajú v slovenskom, českom alebo anglickom jazyku, a tieto dokumenty musia obsahovať všetky dohodnuté a požadované údaje podľa všeobecne záväzných právnych predpisov platných na území Slovenskej republike.

5.2. Poskytovateľ je povinný:

* 1. poskytovať služby v zmysle bodu 1.2. tejto Dohody v kvalite, rozsahu, cene a v termínoch dohodnutých v tejto Dohode,
  2. zabezpečiť pre Objednávateľa službu v dohodnutej kvalite, rozsahu, cene a v termínoch, v zmysle objednávky Objednávateľa,
  3. zodpovedať za seba a svojich zamestnancov a za všetky škody spôsobené Objednávateľovi a tretím osobám vo vzťahu k tejto Dohode,
  4. odstrániť nedostatky, vady a škody, ktoré sám zapríčinil na vlastné náklady,
  5. umožniť audit v zmysle bodu 10.11 tejto Dohody.

5.3. Objednávateľ je povinný:

1. poskytnúť Poskytovateľovi potrebnú súčinnosť pri poskytovaní služby, viesť evidenciu požadovaných dokladov súvisiacich s preberaním a odovzdávaním služby,
2. sprístupniť miesto a letún pre vykonanie služby,
3. v dohodnutom termíne prevziať riadne a včas poskytnutú službu a zaplatiť Cenu za poskytnuté služby.
   1. V Prílohe č.3 tejto Dohody sú uvedené údaje o všetkých známych subdodávateľoch Poskytovateľa, ktorí sú známi v čase uzatvorenia tejto Dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
   2. Poskytovateľ je povinný Objednávateľovi písomne oznámiť akúkoľvek zmenu údajov u subdodávateľov uvedených v Prílohe č.3 tejto Dohody, a to bezodkladne.
   3. V prípade zmeny subdodávateľa je Poskytovateľ povinný najneskôr do 5 (päť) pracovných dní odo dňa zmeny subdodávateľa predložiť Objednávateľovi informácie o novom subdodávateľovi v rozsahu údajov podľa bodu 5.4. tejto Dohody a predmety subdodávok, pričom pri výbere subdodávateľa musí Poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene. Subdodávateľ podľa osobitného predpisu, ktorý podľa § 11 ods. 1 zákona č. 343/2015 Z.z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“).
   4. Subdodávateľ musí byť schválenou organizáciou na údržbu letúnov Fokker F28 Mark 0100 s motormi Rolls-Royce TAY 650-15 v zmysle nariadenia Komisie (EÚ) č. 21/2014 z 26. novembra 2014 o zachovaní letovej spôsobilosti lietadiel a výrobkov, súčastí a zariadení leteckej techniky a o schvaľovaní organizácií a personálu zapojených do týchto činností (Nariadenie EK), Príloha I, Časť M, podčasť F, alebo Prílohy II, Časť 145
   5. Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Poskytovateľ zodpovedá za odbornú starostlivosť pri výberu subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
   6. Poskytovateľ vyhlasuje, že v čase uzatvorenia tejto Dohody je zapísaný v registri partnerov verejného sektora v súlade so zákonom č. 315/2016 Z. z., pokiaľ sa ho povinnosť zápisu do registra partnerov verejného sektora týka.
   7. Poskytovateľ je zároveň povinný zabezpečiť, aby každý existujúci, ako aj nový subdodávateľ bol vybraný tak, aby spĺňal rovnaké podmienky vyžadované od subdodávateľov vo verejnom obstarávaní, pričom tieto podmienky je Poskytovateľ povinný kedykoľvek na žiadosť Objednávateľa bezodkladne preukázať.
   8. V prípade, že Poskytovateľ, jeho subdodávateľ podľa zákona č. 343/2015 Z.z. alebo subdodávateľ podľa zákona č. 315/2016 Z. z., má povinnosť byť zapísaný v registri partnerov verejného sektora podľa zákona č. 315/2016 Z. z., Poskytovateľ vyhlasuje, že jeho konečným užívateľom výhod zapísaným v registri partnerov verejného sektora, rovnako ani konečným užívateľom výhod jeho subdodávateľa podľa zákona č. 343/2015 Z.z. alebo subdodávateľa podľa zákona č. 315/2016 Z. z., nie je:

* prezident Slovenskej republiky,
* člen vlády,
* vedúci ústredného orgánu štátnej správy, ktorý nie je členom vlády,
* vedúci orgánu štátnej správy s celoslovenskou pôsobnosťou,
* sudca Ústavného súdu Slovenskej republiky alebo sudca,
* generálny prokurátor Slovenskej republiky, špeciálny prokurátor alebo prokurátor,
* verejný ochranca práv,
* predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,
* štátny tajomník,
* generálny tajomník služobného úradu,
* prednosta okresného úradu,
* primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo
* predseda vyššieho územného celku.

**Článok 6**

**Kvalita, záruka, zodpovednosť za vady a za škodu**

6.1. Poskytovateľ poskytne Objednávateľovi na dodané služby záruku 6 (šesť) mesiacov, ak skôr nenastane požiadavka na vykonanie prác na takomto systéme. Záručná doba začína plynúť od uvoľnenia lietadla do prevádzky (vystavenie CRS), t.j. dňom uvedeným na Preberacom protokole alebo dodacom liste.

6.2. Na nároky Objednávateľa z vád poskytnutej služby sa vzťahujú príslušné ustanovenia Obchodného zákonníka.

6.3. Objednávateľ je povinný vady poskytnutej služby písomne oznámiť Poskytovateľovi bez zbytočného odkladu po ich zistení.

6.4. Oznámenie o vadách poskytnutej služby musí obsahovať:

a) označenie a číslo tejto Dohody, prípadne označenie a číslo písomnej objednávky vystavenej na základe tejto dohody,

b) označenie a typ reklamovanej služby,

c) číslo Preberacieho protokolu alebo dodacieho listu, resp. iné určenie času dodania služby.

6.5. Poskytovateľ sa zaväzuje odstrániť zistené vady bezplatne najneskôr do 48 hodín od momentu ich uplatnenia, tzn. od doručenia oznámenia o vadách poskytnutej služby Poskytovateľovi. V odôvodnených prípadoch môže Poskytovateľ požiadať o predĺženie lehoty zaslaním žiadosti o predĺženie Objednávateľovi, a to aj opakovane so súhlasom Objednávateľa, maximálne však celkovo o 1 mesiac. Predĺženie lehoty platí po schválení Objednávateľom.

6.6. V prípade, že Objednávateľovi bude spôsobená škoda spôsobená činnosťou Poskytovateľa, Poskytovateľ sa túto škodu zaväzuje v plnom rozsahu Objednávateľovi nahradiť.

6.7. Škody, ktoré Poskytovateľ spôsobí Objednávateľovi pri poskytovaní služby, budú po dobu trvania tejto Dohody zabezpečené poistnou zmluvou o poistení za škodu spôsobenú podnikaním, ktorú uzavrie Poskytovateľ na minimálnu poistnú sumu 8 000 000,- EUR (slovom: osem miliónov eur) počas trvania tejto Dohody.

6.8. Úradne overená kópia poistnej zmluvy alebo potvrdenie príslušnej poisťovne o poistení za škodu spôsobenú podnikaním tvorí Prílohu č. 4 tejto Dohody.

6.9. V prípade, že Poskytovateľovi bude spôsobená škoda spôsobená činnosťou Objednávateľa, Objednávateľ sa túto škodu zaväzuje v plnom rozsahu Poskytovateľovi nahradiť.

**Článok 7**

**Platobné podmienky a fakturácia**

* 1. Objednávateľ je povinný uhrádzať Poskytovateľovi cenu za poskytnuté služby podľa bodu 1.2 tejto Dohody pravidelne mesačne vo forme mesačnej platby na základe faktúry vystavenej Poskytovateľom. Objednávateľ sa zaväzuje za poskytnutú službu podľa bodu 1.2 tejto Dohody zaplatiť Poskytovateľovi cenu podľa písomnej Objednávky na základe faktúry vystavenej Poskytovateľom po skončení prác a podpísaní Preberacieho protokolu alebo dodacieho listu s vyznačením riadneho termínu skončenia prác v rámci poskytovanej služby.
  2. Objednávateľ neposkytne Poskytovateľovi žiaden preddavok na zrealizovanie písomnej Objednávky.
  3. Každá faktúra vystavená Poskytovateľom bude obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon č. 222/2004 Z. z.“). Neoddeliteľnou súčasťou faktúry bude originál/fotokópia Preberacieho protokolu alebo dodacieho listu potvrdeného zástupcom Objednávateľa.
  4. Lehota splatnosti faktúry je 30 (tridsať) dní odo dňa doručenia faktúry Objednávateľovi. Ak predložená faktúra nebude vystavená v súlade s touto Dohodou a/alebo písomnou Objednávkou alebo nebude spĺňať náležitosti podľa zákona č. 222/2004 Z. z., Objednávateľ ju bezodkladne vráti Poskytovateľovi na prepracovanie. Opravená faktúra je splatná do 30 (tridsať) dní odo dňa jej opätovného doručenia Objednávateľovi.
  5. Všetky faktúry budú uhrádzané výhradne bezhotovostne prevodným príkazom na účet Poskytovateľa uvedený v záhlaví tejto Dohody.
  6. Bankové spojenie Poskytovateľa uvedené na faktúre musí byť zhodné s bankovým spojením Poskytovateľa uvedeným v záhlaví tejto Dohody.
  7. Faktúra sa považuje za uhradenú dňom odpísania finančných prostriedkov z bankového účtu Objednávateľa.

**Článok 8**

**Zmluvné pokuty a sankcie**

8.1. V prípade, že Poskytovateľ neposkytne službu v súlade s Prílohou č. 1 a/alebo v súlade s písomnou Objednávkou (riadne) a v dohodnutom termíne (včas) má Objednávateľ právo požadovať za každý aj začatý deň omeškania zmluvnú pokutu vo výške 0,05 % z ceny  poskytovanej služby, s ktorou je Poskytovateľ v omeškaní. Zaplatením zmluvnej pokuty podľa tohto čl. 8 nie je dotknutý nárok Objednávateľa na náhradu škody.

8.2. V prípade omeškania Objednávateľa s úhradou faktúry, má Poskytovateľ právo od Objednávateľa za každý aj začatý deň omeškania požadovať úroky z omeškania v zákonom stanovenej výške.

8.3. V prípade omeškania Poskytovateľa s odstránením vady v lehote podľa bodu  6.5. tejto Dohody má Objednávateľ právo od Poskytovateľa požadovať za každý aj začatý deň omeškania zmluvnú pokutu vo výške 0,05 % z ceny poskytovanej služby/opravy vady, s ktorou je Poskytovateľ v omeškaní.

8.4. V prípade nevypracovania Návrhu riešenia objednávky v dohodnutej lehote, resp. v termíne schválenom Objednávateľom podľa bodu 1.4.1. tejto Dohody, má Objednávateľ právo od Poskytovateľa požadovať za každý aj začatý deň omeškania zmluvnú pokutu vo výške 0,05 % z ceny Objednávky, s vypracovaním návrhu riešenia ktorej je Poskytovateľ v omeškaní.

**Článok 9**

**Skončenie Dohody**

9.1. Túto Dohodu je možné skončiť:

9.1.1. písomnou dohodou Zmluvných strán, a to dňom uvedeným v takejto dohode; v dohode o skončení tejto Dohody sa súčasne upravia aj nároky Zmluvných strán vzniknuté na základe alebo v súvislosti s touto Dohodou,

9.1.2. písomným odstúpením od tejto Dohody ktoroukoľvek zo Zmluvných strán,

9.1.3. písomnou výpoveďou podľa bodu 9.7. tejto Dohody.

9.2. Objednávateľ je oprávnený odstúpiť od tejto Dohody aj v prípade porušenia Dohody podstatným spôsobom. Za porušenie dohody podstatným spôsobom sa rozumie predovšetkým ak:

9.2.1. proti Poskytovateľovi sa začalo konkurzné konanie alebo reštrukturalizácia,

9.2.2. Poskytovateľ vstúpil do likvidácie,

* + 1. Poskytovateľ koná v rozpore s touto Dohodou a/alebo písomnou Objednávkou a/alebo všeobecne záväznými právnymi predpismi platnými na území Slovenskej republiky a na písomnú výzvu Objednávateľa toto konanie a jeho následky v určenej primeranej lehote neodstráni,
    2. Poskytovateľ poruší povinnosť podľa čl. 5 tejto Dohody,
    3. v čase uzavretia tejto Dohody existovali dôvod na vylúčenie Poskytovateľa pre nesplnenie podmienky účasti podľa § 32 ods.1 písm. a) zákona č. 343/2015 Z. z.,
    4. Dohoda nemala byť uzatvorená s Poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie.
    5. Poskytovateľovi zanikne oprávnenie na údržbu podľa Nariadenia komisie (EÚ) č. 1321/2014.
  1. Poskytovateľ je oprávnený odstúpiť od tejto Dohody v prípade, ak Objednávateľ poruší túto Dohodu podstatným spôsobom. Za podstatné porušenie tejto Dohody na strane Objednávateľa sa považuje omeškanie Objednávateľa s úhradou faktúry/faktúr o viac ako šesťdesiat (60) dní po lehote ich splatnosti, a to ak Objednávateľ nevykoná nápravu ani v dodatočnej primeranej lehote (min. 30 kalendárnych dní) poskytnutej Objednávateľovi na základe písomnej výzvy Poskytovateľom
  2. Objednávateľ je oprávnený odstúpiť od tejto Dohody aj v prípade, ak Poskytovateľ jeho subdodávateľ alebo subdodávateľ podľa zákona č. 315/2016 Z. z. o registri partnerov verejného sektora neboli v čase uzatvorenia tejto Dohody a po dobu jej trvania zapísaný v registri partnerov verejného sektora podľa zákona č. 315/2016 Z. z. alebo ich konečný užívateľom výhod bola v čase uzatvorenia tejto Dohody alebo sa ním stala kedykoľvek počas jej účinnosti osoba uvedená v § 11 ods. 1 písm. c) zákona č. 343/2015 Z.z. alebo z dôvodov stanovených v § 19 zákona č. 343/2015 Z. z.
  3. Odstúpenie od Dohody má následky stanovené príslušnými ustanoveniami Obchodného zákonníka, pokiaľ sa Zmluvné strany písomne nedohodnú inak.
  4. Ukončením Dohody nie sú dotknuté ustanovenia týkajúce sa zodpovednosti za vady, sankcií, náhrady škody a ďalších ustanovení tejto Dohody, z ktorých povahy vyplýva, že majú byť zachované aj po ukončení tejto Dohody.
  5. Odstúpenie od Dohody musí mať písomnú formu, musí sa v ňom uviesť dôvod odstúpenia a  nadobúda účinnosť dňom jeho doručenia druhej Zmluvnej strane.
  6. Zmluvná strana, ktorá odstúpi od tejto Dohody, má právo požadovať od druhej zmluvnej strany náhradu škody, ktorá jej týmto konaním vznikla, okrem prípadov vyššej moci. Pre účely tejto Dohody sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu Zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény.
  7. Túto Dohodu môže Objednávateľ písomne vypovedať aj bez udania dôvodu s výpovednou lehotou **3 (tri) mesiace**. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená Poskytovateľovi.
  8. Podstatným porušením tejto Dohody okrem iných prípadov uvedených v tejto Dohode sa rozumie aj:
     1. ak budú zo strany Objednávateľa opakovane (viac ako trikrát a nemusí ísť o rovnakú vadu) reklamované poskytnuté služby a reklamácia bude oprávnená,
     2. ak dôjde zo strany Poskytovateľa opakovane (viac ako dvakrát) k omeškaniu s poskytnutím služieb, resp. ich časti o viac ako 14 (štrnásť) kalendárnych dní.

**Čl. 10**

**Osobitné ustanovenia**

* 1. Akákoľvek písomnosť alebo iné správy, ktoré sa doručujú v súvislosti s touto Dohodou (každá z nich ďalej ako „**Oznámenie**“) musia byť v písomnej podobe doručené:

1. osobne,
2. poštou prvou triedou s uhradeným poštovným,
3. kuriérom prostredníctvom kuriérskej spoločnosti alebo
4. elektronickou poštou na adresy, ktoré budú oznámené v súlade s týmto článkom Dohody.
   1. Oznámenie adresované Objednávateľovi bude zaslané na adresu uvedenú nižšie alebo inej osobe alebo na inú adresu, ktorú Objednávateľ priebežne písomne oznámi Poskytovateľovi v súlade s týmto článkom tejto Dohody:

Objednávateľ:

Ministerstvo vnútra Slovenskej republiky

XXXXXXXXXXX

k rukám: Ing. Radovan Janoušek (vyplní Objednávateľ)

email: [radovan.janousek@minv.sk](mailto:radovan.janousek@minv.sk)

k rukám: Ing. Nikolas Ivanics (vyplní Objednávateľ)

email: [nikolas.ivanics@minv.sk](mailto:nikolas.ivanics@minv.sk)

* 1. Oznámenie adresované Poskytovateľovi bude zaslané na adresu uvedenú nižšie alebo inej osobe alebo na inú adresu, ktorú Poskytovateľ priebežne písomne oznámi Objednávateľovi v súlade s týmto článkom tejto Dohody:

Poskytovateľ:

XXXXXXXXXXX

k rukám: XXXX (vyplní Poskytovateľ)

email: XXXX

* 1. Oznámenie nadobúda účinnosť dňom jeho prevzatia a má sa za prevzaté:
     1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
     2. v čase jeho doručenia, ale najneskôr v piaty (5) kalendárny deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
     3. v čase jeho doručenia, ale najneskôr nasledujúci kalendárny deň po jeho odoslaní, pokiaľ sa doručuje prostredníctvom elektronickej pošty.
  2. Ak je v súvislosti s vymedzením významu nejakého výrazu v ňom použité veľké začiatočné písmeno, je tak len na uľahčenie orientácie v texte a výraz má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, výrazy v jednotnom čísle zahŕňajú aj význam množného čísla a naopak.
  3. Zmluvné strany sa dohodli, že Poskytovateľ nie je oprávnený jednostranne započítať akúkoľvek svoju pohľadávku voči pohľadávkam Objednávateľa.
  4. Ak ktorékoľvek z ustanovení tejto Dohody bude považované za nezákonné, neplatné alebo nevykonateľné (celkom alebo z časti) podľa akejkoľvek právnej normy, pravidla alebo na inom základe, také ustanovenie (alebo jeho časť) nebude v rozsahu, ktorý je neplatný tvoriť časť tejto Dohody, avšak zákonnosť, platnosť a vykonateľnosť zvyšných ustanovení Dohody zostane nedotknutá.
  5. Zmluvné strany sa dohodli, že pohľadávky vyplývajúce z tejto Dohody môžu byť postúpené na tretie osoby len s predchádzajúcim písomným súhlasom druhej zmluvnej strany.
  6. Poskytovateľ sa zaväzuje poskytnúť Objednávateľovi všetku súčinnosť nevyhnutnú na plnenie tejto Dohody a/alebo písomnej Objednávky.
  7. Zmluvné strany sa dohodli, že písomná/é Objednávka/y predložená/é na základe tejto Dohody bude/ú zodpovedať podmienkam dohodnutým v tejto Dohode, najmä s ohľadom na maximálne jednotkové ceny poskytovanej služby, výšky poskytnutej zľavy.
  8. Objednávateľ môže na základe predchádzajúceho písomného oznámenia Poskytovateľovi uskutočniť audit miesta/miest určených v článku 4 tejto Dohody. Toto oznámenie nesmie byť zaslané neskôr než 30 (slovom: tridsať) dní pred plánovaným dátumom auditu a musí obsahovať opis oblasti/oblastí, ktoré majú byť predmetom auditu. Celkové náklady auditu uskutočneného Objednávateľom budú znášané v konečnom dôsledku Objednávateľom. Zistenia auditu a nápravné opatrenia budú spoločne zhodnotené Poskytovateľom a Objednávateľom. Poskytovateľ bude povinný reagovať nápravnými opatreniami v rámci dohodnutej lehoty na akýkoľvek oznámený relevantný nesúlad. Poskytovateľ uskutoční primerané nápravné a preventívne kroky na mieste s cieľom odstrániť nezrovnalosti alebo zistenia vyplývajúce z auditov kvality alebo kontrol uskutočnených Objednávateľom. Takéto kroky by mali zahŕňať analýzu hlavných príčin a musia predchádzať opätovnému výskytu nezrovnalosti.
  9. Poskytovateľ ponúkne Objednávateľovi možnosť zaradiť tých pracovníkov Objednávateľa, ktorí spĺňajú požiadavky vyplývajúce z Časti 66 Nariadenia komisie (EÚ) č. 1321/2014 do svojho schváleného zoznamu personálu údržby, pričom takýto personál Objednávateľa bude zaradený do kategórie s oprávnením minimálne A v prípade preukázania kvalifikačných a praktických predpokladov a spôsobilostí pre zaradenie do tejto kategórie v zmysle príslušnej platnej internej dokumentácie Poskytovateľa a jeho systému kvality a monitorovania zhody. Takýto pracovníci nebudú v pracovnoprávnom vzťahu s Poskytovateľom. Poskytovateľovi z takéhoto zaradenia pracovníkov Objednávateľa nevyplývajú žiadne záväzky s výnimkou interných požiadaviek Poskytovateľa na školenia a pod. Poskytovateľ má právo takýchto pracovníkov objednávateľa vylúčiť zo svojho zoznamu schváleného personálu v prípade, že porušia pravidlá Poskytovateľa pre príslušnú kategóriu schváleného personálu údržby.

**Čl. 11**

**Záverečné ustanovenia a riešenie sporov**

11.1. Táto Dohoda nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR. Dohodu zverejní Objednávateľ.

* 1. Táto Dohoda môže byť doplnená alebo zmenená len písomnými, očíslovanými a zmluvnými stranami podpísanými dodatkami k tejto Dohode, ktoré sa stávajú neoddeliteľnou súčasťou tejto Dohody.
     1. V prípade ak Objednávateľ bude počas doby platnosti tejto Dohody viazaný požiadavkami Nariadenia Komisie (EÚ) č. 1321/2014 v aktuálnom znení obe zmluvné strany súhlasia s tým, že Dohoda bude následne doplnená formou dodatku v zmysle požiadaviek Nariadenia komisie (EÚ) č. 1321/2014 tak aby po podpise oboma zmluvnými stranami mohla byť predložená Dopravnému úradu SR na akceptáciu. Pričom ostatné dohodnuté podmienky tejto Dohody zostávajú nemenné pokiaľ nie je uvedené inak.
  2. Práva a povinnosti zmluvných strán výslovne neupravené touto Dohodou sa riadia ustanoveniami Obchodného zákonníka a ostatných všeobecne záväzných právnych predpisov platných v Slovenskej republike. Prípadné spory, ktoré vzniknú z tejto Dohody, sa budú zmluvné strany snažiť riešiť predovšetkým formou dohody, ktorá musí mať písomnú formu a v prípade, že sa zmluvné strany nedohodnú, budú sa riadiť slovenským právnym poriadkom a všetky spory z tejto zmluvy budú riešené vecne a miestne príslušnými súdmi SR.

11.4. Táto zmluva je vyhotovená v elektronickej podobe s platnosťou originálu v súlade so zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov v znení neskorších predpisov. V prípade podpisu zmluvy v listinnej podobe sa zmluva vyhotovuje v troch (3) vyhotoveniach s platnosťou originálu, z toho dve (2) pre kupujúceho a jedna (1) pre predávajúceho.

11.5. Zmluvné strany vyhlasujú, že vôľa prejavená v tejto Dohode je slobodná, vážna, bez omylu v osobe alebo predmete Dohody a že túto Dohodu neuzavreli ani v tiesni ani za nápadne nevýhodných podmienok, čo potvrdzujú podpisom tejto Dohody.

11.6. Neoddeliteľnou súčasťou tejto Dohody je:

Príloha č. 1 – Opis predmetu zákazky

Príloha č. 2 – Cenník poskytovaných služieb

Príloha č. 3 – Zoznam subdodávateľov

Príloha č. 4 – Úradne overená kópia poistnej zmluvy alebo potvrdenie príslušnej poisťovne o poistení

za škodu spôsobenú podnikaním,

Príloha č. 5 – Zoznam technikov údržby.

V Bratislave dňa .......................................... V ....................... dňa: ..........................................

za Objednávateľa: za Poskytovateľa:

......................................................................... ..............................................................................

Príloha č. 1 – Opis predmetu zákazky

Príloha č. 2 – Cenník poskytovaných služieb

Príloha č. 3 – Zoznam subdodávateľov

|  |  |  |  |
| --- | --- | --- | --- |
| P.č. | Údaje o subdodávateľoch - Obchodné meno, sídlo, IČO | Osoba oprávnená konať  za subdodávateľa  Dátum narodenia | Adresa pobytu |
| **1.** | **////** | **////** | **////** |
| **2.** | **////** | **////** | **////** |
| **3.** | **////** | **////** | **////** |

V ....................... dňa: ..................

.......................................................

*(Meno Priezvisko)*

*(Funkcia)*

Príloha č. 4 – Úradne overená kópia poistnej zmluvy alebo potvrdenie príslušnej poisťovne o poistení za škodu

spôsobenú podnikaním.

Príloha č. 5 – Zoznam technikov údržby.